**Teatermusikk (små rettigheter):**

**Kontrakt for komponering av teatermusikk**

Dette dokumentet er en mal for kontrakt mellom bestiller og komponist for komponering til en teaterforestilling. Du må tilpasse kontrakten slik at den passer ditt prosjekt.

Nærmere veiledning om hva du bør huske på når du inngår avtaler finner du i «Veiledning for inngåelse av kontrakt for teatermusikk under små rettigheter» på NOPA, Komponistforeningen og Musikkforleggerne sine hjemmesider. Ta kontakt med din gruppeforening dersom du har spørsmål!

**AVTALE** mellom

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(«Bestiller»)

og

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(«Komponist»)

1. **Verket**

Bestilleren har engasjert Komponist til å komponere musikk til:

* Navn på forestillingen/ arbeidstittel:
* Premieredato og scene:
* Antall minutter nykomponert musikk: inntil \_\_\_ minutter
* Besetning:
* Andre spesifiseringer:

heretter «Verket».

1. **Levering**

Levering av (stryk det som ikke passer)

* Lydinnspilling/ masterinnspilling
* Notepartitur eller annen representasjon nødvendig for framføring
* Annet:

Levering skjer etter nærmere avtale mellom bestiller og komponist, men senest

innen \_\_\_.\_\_\_.\_\_\_\_\_\_ . Kontaktperson hos Bestiller fastsetter milepælsmøter (se punkt 7).

Force majeure eller sykdom gir saklig grunn for utsettelse av leveransen (se punkt 9).

Bestiller får rett til å kopiere eventuelle partitur el. i så mange eksemplarer som Bestiller vurderer som nødvendig. Disse eksemplarer må bare brukes av Bestiller og kan ikke leies ut/lånes ut til andre uten Komponistens samtykke.

1. **Bestillers rettigheter og plikter**

Komponisten gir Bestiller rett til å fremføre Verket etter vilkårene i denne avtalen. Ingen opphavsrettigheter i verket overdras som følge av denne avtalen. Ved ønske om viderelisensiering, skal dette godkjennes av komponisten.

Bestiller kan ikke foreta endringer i Verket uten særskilt, skriftlig samtykke fra Komponisten. Mindre tilpasninger av tekniske og praktiske årsaker kan allikevel foretas, forutsatt at Komponisten varsles i forkant.

Bestiller gis rett til vederlagsfritt å foreta lyd- og/eller bildeopptak av verket til internt bruk/arkivformål. Videre gis Bestiller rett til å benytte utdrag av verket i opptak i forbindelse med promotering av forestillingen i radio- og fjernsynskanaler, i selskapets sosiale medier og andre digitale plattformer (Facebook, YouTube, nettsider og Instagram).

1. **Komponistens rettigheter og plikter**

Komponisten har opphavsrett til musikken, jf. åvl. §§ 1 og 2, herunder retten til å inngå avtale med andre fremføringsinstitusjoner e.l. om fremføring av musikken, jfr. § 3. Komponisten kan helt eller delvis overdra sine rettigheter til et forlag.

Komponisten skal krediteres i alle sammenhenger der Verket presenteres, f eks i promotering, på plakat, i programblad, på sosiale medier, med mer.

Komponisten garanterer ovenfor Bestiller at verket er skrevet av han/henne. Komponisten innestår for at eventuelle rettigheter til Verket tilhørende tredjepersoner er klarert slik at Bestiller kan fremføre Verket i samsvar med bestemmelsene i denne avtalen.

Komponisten kan bruke deler av den ferdige produksjonen i en eventuell showreel og på

nettsider etter lansering.

Ved levering av masterinnspilling må det lages en særskilt avtale om masterrettigheter. Ved en eventuell utgivelse av musikken fra forestillingen skal det forhandles frem en egen avtale mellom

partene som regulerer dette. Dette gjelder også eventuelle spin-offs, merchandise og

lignende. Tilsvarende gjelder ved eventuell strømming av forestillingen (live og opptak).

Også for annen videreutnyttelse av verket, kreves egen avtale og særskilt vederlag.

1. **Honorar**
2. **Bestillingshonorar**

Bestiller skal betale bestillingshonorar til Komponisten med kr. ­­­­­­­­\_\_\_\_\_\_\_\_\_\_\_\_\_ .

Honoraret er fastsatt med utgangspunkt i Avtale om minstesatser for bestilling av teatermusikk som er laget mellom Norsk komponistforening, NOPA og NTO.

Bestillingshonoraret omfatter ikke utgifter til ekstern innspilling og mastring, studioleie, musikere, honorar for lyddesign, med mer.

Dersom Komponisten bidrar i innstuderingsprosessen i andre roller enn den rent kompositoriske, for eksempel som repetitør, dirigent, utøver eller annet, skal dette honoreres utover komposisjonshonoraret.

Samlet økonomisk vederlag er fastsatt i henhold til oppdragsomfang. Ved ønske om utvidelse av oppdraget skal dette drøftes mellom partene, og nytt omforent budsjett eller kontrakt med partenes signaturer utferdiges. Dersom engasjementets art/omfang/varighet etter inngåelsen av denne avtale endres vesentlig som følge av endringer i produksjonen, skal Bestiller og Komponist bli enige om et tilleggshonorar som dekker disse endringene. Eksempler på dette kan være økt musikkomfang, mer komplekst lydbilde, ønske om flere studiomusikere e.l.

Bestillingshonoraret betales etter faktura fra Komponisten. Fakturering skjer i tre rater:

* 1/3 ved avtaleinngåelse
* 1/3 ved prøvestart
* 1/3 ved premiere

Bestillinghonoraret utbetales i tillegg til det særskilte fremføringsvederlaget nevnt i punkt 7.

Personlige stipend el. kommer ikke til fradrag.

1. **Eventuelle andre honorarer og utgifter som skal dekkes av bestiller**

☐ Lyddesign: kr ­­­\_\_\_\_\_\_

☐ Ekstern innspilling, studioleie, og innleie av musikere: kr \_\_\_\_\_\_

☐ Musikalsk arrangering av særlig krevende karakter: kr ­­­\_\_\_\_\_\_

☐ Stemmeutskrift og klaveruttog: kr \_\_\_\_\_\_

☐ Annet: kr \_\_\_\_\_

Bestiller dekker utgifter til reiser og opphold i forbindelse med prøver og fremføring etter nærmere avtale.

1. **Deltakelse i prøver m.m.**

Komponist skal delta på inntil \_\_\_\_ prøvedager. Deltagelse utover dette honoreres etter satser spesifisert i paragraf 4 i «Avtale om minstesatser for teatermusikk».

Ved deltakelse i prøver som *repetitør* eller *dirigent*, honoreres komponisten etter den til enhver gjeldende lønnssats for leilighetsvis tilsatte musikere.

Bestiller dekker utgifter til reise og hotell i forbindelse med prøver. Omfanget av dette avtales i sammenheng med prøveplan og behov.

1. **Fremføringsvederlag**

Bestiller, eller den som er ansvarlig for at Verket fremføres, plikter å betale fremføringsvederlag til TONO eller tilsvarende organisasjon. Komponist er ansvarlig for å anmelde Verket til TONO, og underrette Bestiller om verktitler.

Bestiller skal sende en kopi av TONO-rapport til Komponisten.

1. **Fremdrift og dialog mellom Komponist og Bestiller**

Bestiller skal holde Komponist orientert om fremdrift. Komponisten plikter å følge fremdriftsplaner fastsatt av Bestiller. Ved endringer og/eller forsinkelser med komposisjonen eller produksjonen, plikter den parten forsinkelsen måtte gjelde å informere den andre parten i god tid.

Utkast til prøveplan vedlegges kontrakt ved kontraktinngåelse.

1. **Erstatning ved kansellering**

Dersom oppdraget kanselleres etter inngåelse av denne kontrakt, skal fullt honorar betales med mindre partene blir enige om noe annet. Kompensasjonen kan uansett ikke settes lavere enn 50 %. Bestemmelsen gjelder også dersom det ikke foreligger signert kontrakt, men allikevel kan godtgjøres at avtale er inngått.

Det samme gjelder dersom Bestiller stiller nye krav etter inngått kontrakt som Komponisten ikke finner det kunstnerisk forsvarlig å imøtekomme.

1. **Force majeur**

Hvis kontrakten brytes på grunn av utenforliggende forhold som partene ikke har kontroll over, skal kontrakten anses som bortfalt fra det tidspunkt forholdet inntreffer. Ingen av partene kan kreve erstatning for de utgifter de er påført, eller inntekter som har gått tapt som følge av force majeure-forholdet.
Dersom en av partene rammes av force majeure skal den rammede part umiddelbart underrette den andre part om det inntrufne.

1. **Tilbakeføring av rettigheter**

Ved kansellering faller alle fremføringsrettigheter som gis i denne avtalen tilbake til Komponisten.

Det samme gjelder dersom Bestiller ikke innen rimelig tid, senest innen ett (1) år etter at bestillingen er ferdigstilt, bekrefter at framføring av verket vil finne sted innen ytterligere ett (1) år, jf. pkt. 3.

1. **Diverse**

Det påløper ikke feriepenger av de avtalte honorarer og vederlag. Opphaveren bekrefter å være selvstendig næringsdrivende i relasjon til bestemmelsene i folketrygdloven og skattebetalingsloven, og vil dokumentere registreringsnummer i Brønnøysundregisteret.

1. **GDPR**

Ved inngåelse av denne avtalen samtykker Komponisten til at Oppdragsgiver behandler visse personopplysninger om Oppdragsgiver innenfor følgende rammer: Oppdragsgiver vil som ledd i sin oppfyllelse av denne avtalen ha behov for å lagre og utlevere bestemte personopplysninger om Komponisten. Dette gjelder Komponistens navn, adresse og andre kontaktopplysinger samt opplysninger knyttet til selve oppdraget og det som skal leveres av Komponisten. Opplysningene vil kun bli brukt innenfor formålet med avtalen, og for å oppfylle eventuelle forpliktelser Oppdragsgiver har overfor offentlig myndighet, som f.eks. skattemyndighetene og NAV. Utover samtykket som Komponisten gir til denne behandlingen, utgjør Personvernforordningen (GDPR) art. 6 nr. 1 bokstav b og c supplerende behandlingsgrunnlag.

Spørsmål og henvendelser vedrørende personvern sendes til Komponisten på epost.

1. **Tvisteløsning**

Tvist om forståelse av eller brudd på denne overenskomst skal søkes løst ved forhandlinger mellom Opphaveren og Bestiller. Dersom forhandlinger ikke fører frem, kan hver av partene bringe saken inn for de alminnelige domstoler. Oslo tingrett antas som verneting, med mindre annet er særskilt avtalt.

1. **Særskilte bestemmelser**

Innenfor de rammer som gjelder med hensyn til ufravikelighet i denne avtalen og åndsverkloven, er følgende særskilte vilkår avtalt (spesifiseres eventuelt i vedlegg):

|  |
| --- |
|  |

\*\*\*

*Denne kontrakten er undertegnet i to eksemplarer, hvorav hver part beholder ett eksemplar.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestiller/ prosjektansvarlig Komponist

Vedlegg – Kontaktinformasjon:

BESTILLER

navn
adresse
tlf
e-post

org. nr………………………………………………………………………………………………………....

kontaktperson:……………………………………………………………………………………………

---

KOMPONIST

navn
adresse
tlf
e-post
org. nr………………………………………………………………………………………………………....

kontaktperson:……………………………………………………………………………………………